joelniklaus/EU_Wikipedias huggingface dataset:
Alúvium Blhu

Alúvium Blhu je chránený areál v katastrálnom území obce Hrušovo v okrese Rimavská Sobota. Patrí pod CHKO Cerovskú vrchovinu.

Nachádza sa v geomorfologickom celku Revúcka vrchovina, rozprestiera sa na ploche  a bol vyhlásený v roku 1991. Predmetom ochrany je jelšový biotop na nive rieky Blh s výskytom perovníka pštrosieho (Matteuccia sthruthiopteris). Ochranné pásmo nebolo určené.

Referencie

Externé odkazy 
 Chránený areál Alúvium Blhu Štátny zoznam osobitne chránených častí prírody SR
 Poloha na turistickej mape

Revúcka vrchovina
Chránená krajinná oblasť Cerová vrchovina
Chránené územia v okrese Rimavská Sobota
Hrušovo
Far Cry 2

Far Cry 2 je akčná počítačová hra žánru first-person shooter, pokračovanie úspešnej hry Far Cry z roku 2004. Firma CryTek, vývojári pôvodného prvého dielu Far Cry sa nepodieľali na vývoji titulu.

Gameplay 
Far Cry 2 sa odohráva na území afrického kontinentu.

Zbrane 
Hráč má aj prístup k veľkému arzenálu zbraní. Medzi ne patria:
 Karabína M4
 Útočná puška AK 47
 Bojová puška G3
 Bojová puška FN FAL
 Brokovnica Homeland
 Brokovnica SPAS 12
 Brokovnica USAS 12
 Ostreľovačská puška M1903A4 Springfield
 Ostreľovačská puška Dragunova
 Ostreľovačská puška Accuracy International AS50
 Puška na šipky
 Granátomet Milkor MGL-140
 Granátomet M79
 Pištoľ Makarov
 Pištoľ Colt Model 1911
 Pištoľ Desert Eagle
 Pištoľ na svetlice
 Samopal MP5
 Samopal Uzi
 Samopal MAC-10
 Guľomet M249 SAW
 Guľomet PKM
 Bazuka RPG-7
 Raketomet Carl Gustav
 Plameňomet LPO-50

DUNIA Engine 
DUNIA, slovo perzského pôvodu, ktoré znamená život. DUNIA je vlastne obrovský, realistický, prepracovaný a detailný ekosystém. Každý konár ide bez problémov odstreliť, stromy sa regenerujú po dlhšom časovom úseku. Rovnako sa dá kosiť tráva, alebo sa dajú zapáliť aj rozľahlé územia.

Externé odkazy 
 Oficiálna stránka 

Akčné počítačové hry a videohry
First-person shooter
Počítačové hry
Far Cry
Alúvium Gidry

Alúvium Gidry je prírodná rezervácia v katastrálnom území obce Budmerice v okrese Pezinok. 

Chránené územie je súčasťou geomorfologického celku Podunajská pahorkatina, podcelku Trnavská pahorkatina, má rozlohu  a bola vyhlásená v roku 1993 bez ochranného pásma. Na území rezervácie platí 5. stupeň ochrany.

Predmetom ochrany sú: Zachované prirodzené močiarne spoločenstvá tvorené zvyškom jelšového lesa, dvoma jazierkami s priľahlými močiarno-vŕbovými porastmi na alúviu riečky Gidra.

Referencie

Externé odkazy 
 Prírodná rezervácia Alúvium Gidry, Štátny Zoznam osobitne chránených častí prírody SR
 Chránené územie, štátnej ochrany prírody Slovenskej republiky
 Poloha na turistickej mape

Prírodné rezervácie v Bratislavskom kraji
Prírodné rezervácie Podunajskej pahorkatiny
Chránené územia v okrese Pezinok
Budmerice
Alúvium Žitavy

Alúvium Žitavy je prírodná rezervácia v katastrálnom území mesta Hurbanovo a obce Martovce v okrese Komárno.

Je lokalizovaná v geomorfologickom celku Podunajská rovina, má rozlohu  a bola vyhlásená v roku 1993. Dôvodom ochrany je zachovaný lužný les s diverzitou rozmanitých druhov rastlín a živočíchov, vrátane množstva vtákov (hniezdiská).

V rezervácii Alúvium Žitavy bolo zistených 16 druhov vodných mäkkýšov.

Referencie

Externé odkazy 
 Prírodná rezervácia Alúvium Žitavy, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky
 Poloha na turistickej mape

Prírodné rezervácie Podunajskej roviny
Prírodné rezervácie v Nitrianskom kraji
Chránené územia v okrese Komárno
Hurbanovo
Martovce
Basket Case

„Basket Case“ je pieseň skupiny Green Day z ich tretieho albumu Dookie. Po tom, čo vyšla ako singel v januári 1995 sa stala obrovským hitom, 5 týždňov obsadila prvé miesto v rebríčkoch Modern Rock Tracks. Pieseň napísal frontam skupiny Billie Joe Armstrong, pričom text obsahuje jeho boj s úzkosťou.

V roku 1995 bola skupina za singel nominovaná na Grammy za najlepší rockový spevácky výkon. Pieseň tiež vyšla na kompilácii International Superhits!, ktorá vyšla v roku 2001.

Zoznam skladieb 
Počiatočný výtlačok
 "Basket Case" – 3:01
 "On the Wagon" (nie-LP skladba) – 2:48
 "Tired of Waiting for You" (nie-LP skladba) – 2:30
 "409 in Your Coffeemaker" (unmixed nie-LP skladba) – 2:49

Voliteľný výtlačok/Limited Edition výtlačok
 "Basket Case" – 3:01
 "Longview" (live) – 3:30
 "Burnout" (live) – 2:11
 "2,000 Light Years Away" (live) – 2:49
 (Živé skladby nahrané 11. marca 1994 v Jannus Landing, St. Petersburg, Florida)

Japonská verzia
 "Basket Case"
 "She"
 "Emenius Sleepus"

7" Vinylové single Box Set
 "Basket Case"
 "When I Come Around"
 "Having A Blast"
 "When I Come Around" (Naživo zo Štokholmu, Švédsko)

Pozície na rebríčkoch

Externé odkazy 
 Song review at Allmusic

Piesne Green Day
Piesne z 1995
Výnos o zriadení Protektorátu Čechy a Morava

Výnos o zriadení Protektorátu Čechy a Morava je výnos vydaný Adolfom Hitlerom 16. marca 1939 v Prahe, ktorý po vyhlásení samostatnosti slovenského štátu 14. marca 1939 a okupácii českých krajín nemeckými vojskami 15. marca 1939 formálne zavŕšil existenciu pomníchovského Česko-Slovenska a včlenil zvyšok Česka do Veľkonemeckej ríše ako (ríšsky) Protektorát Čechy a Morava (Reichsprotektorat Böhmen und Mähren).

Výnos bol publikovaný vo vestníku ríšskeho protektora pod číslom RP06/39 a v česko-slovenskej zbierke zákonov pod číslom 75/1939. Text je v oboch prípadoch v nemčine, pričom v čs. zbierke zákonov nasleduje český preklad, ktorý však nemá charakter oficiálneho prameňa práva. 16. marca 1939 bol uverejnený na prvých stranách všetkých českých denníkov.

Externé odkazy
Výnos o zriadení protektorátu Čechy a Morava - na stránkach www.fronta.cz (česká verzia)

Dejiny Slovenska
Dejiny Česko-Slovenska
Právne predpisy v Česku
Bratislavská eparchia

Bratislavská gréckokatolícka eparchia alebo Bratislavská eparchia () je eparchia gréckokatolíckej cirkvi na Slovensku. Jej rozloha je zhodná s územím Slovenska okrem územia Prešovského a Košického kraja. Je sufragánnou eparchiou Prešovskej gréckokatolíckej metropolie. Jej eparchom je Peter Rusnák 

Hlavným chrámom eparchie je Katedrálny chrám Povýšenia vznešeného a životodarného Kríža v Bratislave. Patrónmi eparchie sú sv. Peter a sv. Pavol.

Pútnickými miestami eparchie sú Bratislava (katedrála) a Šaštín (Bazilika Sedembolestnej Panny Márie).

História 

Eparchia bola zriadená 30. januára 2008 pápežom Benediktom XVI. vyčlenením územia z Prešovskej gréckokatolíckej archieparchie a jurisdikčne sa stala jej sufragánnou eparchiou. Následne, v ten istý deň, pápež vymenoval aj prvého eparchu eparchie – Petra Rusnáka, ktorý predtým pôsobil ako bratislavský farár a protopresbyter. Ako eparcha pôsobí doteraz.

Protopresbyteriáty a farnosti 
Eparchia pozostáva zo štyroch protopresbyteriátov: Bratislava-Trnava, Banská Bystrica, Nitra-Trenčín a Žilina.

Protopresbyteriáty sa delia na farnosti nasledovne:
 Protobresbyteriát Bratislava-Trnava  Bratislava-Staré Mesto, Bratislava-Petržalka, Trnava
 Protopresbyteriát Banská Bystrica  Šumiac, Banská Bystrica, Brezno, Telgárt, Zvolen
 Protopresbyteriát Nitra-Trenčín  Komárno, Nitra, Prievidza, Trenčín
 Protopresbyteriát Žilina  Žilina, Liptovský Mikuláš, Martin

Referencie

Pozri aj 
 Gréckokatolícka cirkev na Slovensku
 Košická gréckokatolícka eparchia
 Gréckokatolícke arcibiskupstvo Prešov

Externé stránky 
 Oficiálne stránky Bratislavská gréckokatolícka eparchia

Gréckokatolícka cirkev na Slovensku
Gréckokatolícke eparchie na Slovensku
Eparchia
Košická eparchia

Košická gréckokatolícka eparchia alebo Košická eparchia (lat. Eparchia Košicensis; 1997-jan. 2008 Košický apoštolský exarchát - lat. exarchatus Košicensis) bola zriadená ako apoštolský exarchát 21. februára 1997 rímskym pápežom Jánom Pavlom II. vyčlenením územia z Prešovskej gréckokatolíckej eparchie. Dňa 30. januára 2008 bol exarchát rímskym pápežom (Benedikt XVI.) povýšený na eparchiu a jurisdikčne ju podriadil novozriadenej Prešovskej gréckokatolíckej archieparchii. Rozloha eparchie je zhodná s územím Košického kraja.

Dejiny 
V roku 1787 vznikol v rámci Mukačevskej eparchie košický vikariát. Jeho sídlo však bolo neskôr prenesené do Prešova. Udialo sa tak z rozhodnutia cisárskej kancelárie z 20. decembra 1792.

Keď bolo v r. 1818 zriadené Prešovské biskupstvo nepatrila doňho stredná a južná časť Zemplína, ktoré zostali pod správou Mukačevského biskupstva.

V r. 1939 bola časť Mukačevskej eparchie na východnom Slovensku daná pod dočasnú správu ako samostatná sui iuris časť (Apoštolská Administratúra Mukačevská, zriadená na pokyn Posvätnej Kongregácie pre Východnú Cirkev) gréckokatolíckemu biskupovi – apoštolskému administrátorovi v Prešove Pavlovi Petrovi Gojdičovi. Ten ju spravoval prostredníctvom generálneho vikára.

Po odstúpení Podkarpatskej Rusi Sovietom časť Mukačevskej eparchie na Slovensku prešla bez dekrétu apoštolského stolca pod správu prešovského eparchu, opäť ako samostatná sui iuris časť, a nie ako časť Prešovskej eparchie.

Mukačevská administratúra mala v rokoch 1945-1950 75 farností a 161 filiálok.

Apoštolský exarchát so sídlom v Košiciach ustanovil pre gréckokatolíkov rímsky pápež Ján Pavol II. 27. februára 1997 bulou Ecclesiales communitates.  Jeho územie bolo vyčlenené z gréckokatolíckej eparchie so sídlom v Prešove a zodpovedalo územiu Košického kraja. 

V roku 2008 bol exarchát povýšený na eparchiu.

Hlavným chrámom eparchie je Katedrálny chrám Narodenia Presvätej Bohorodičky v Košiciach. Patrónmi eparchie sú sv. Cyril a Metod.

Pútnickými miestami eparchie sú Sečovce, Klokočov, Michalovce (Bazilika Zostúpenia Svätého Ducha) a Košice (katedrála).

Biskupi
 Milan Chautur, CSsR, eparcha (1997-2021)
 Cyril Vasiľ, SJ, apoštolský administrátor sede plena (2020-2021)
 Cyril Vasiľ, SJ, eparcha (2021-)

Pozri aj 
 Biskupstvo 
 Eparchia
 Gréckokatolícka cirkev na Slovensku
 Prešovská gréckokatolícka archieparchia
 Bratislavská gréckokatolícka eparchia
 Mukačevská gréckokatolícka eparchia

Referencie

Zdroje 
 Šturák, Peter: Dejiny Gréckokatolíckej cirkvi v Československu v rokoch 1945 - 1989. Prešov : Náboženské vydavateľstvo PETRA, 1999. 200 s. ISBN 80-967975-4-9
 Schematizmus Prešovskej gréckokatolíckej metropolie 2008. Prešov : PETRA, n. o., 560 s. ISBN 978-80-8099-022-0

Externé odkazy
 Gréckokatolícka eparchia Košice
 Gréckokatolícke arcibiskupstvo Prešov
 Gréckokatolícka Eparchia Košice oficiálne stránky

Gréckokatolícka cirkev na Slovensku
Gréckokatolícke eparchie na Slovensku
Sovietsk

Sovietsk (rusky Советск) do druhej svetovej vojny Tilsit (litovsky: Tilžė; poľsky: Tylża) je mesto na rieke Nemen v kaliningradskej oblasť (pred 2. svetovou vojnou súčasť Východného Pruska). Mesto bolo založené v roku 1288. Má 43 400 obyvateľov (2005). 

V meste bol roku 1807 počas napoleonských vojen uzavretý tylžský mier medzi Ruskom, Pruskom a Francúzskom.

Vývoj počtu obyvateľov 
 1880: 21 400
 1900: 34 539
 1910: 39 013
 1925: 50 834
 1933: 57 286
 1939: 59 105
 1946: 6 500
 2002: 41 000
 2004: 43 300

Mestá v Rusku
Vodná veža (Petržalka)

Vodná veža v Petržalke je vodná veža, ktorá sa nachádza na petržalskom brehu Dunaja, pri Starom moste na Tyršovom nábreží. Je vysoká približne 20 metrov a spolu s domčekom slúžiacim na jej obsluhu sa nachádza v areáli divadla Aréna.

Objekt je od 15. októbra 2004 národnou kultúrnou pamiatkou zapísanou v Ústrednom zozname pamiatkové fondu pod číslom 652/2.

História 
Vodnú vežu postavili pár rokov predtým, ako bolo založené divadlo Aréna (1828). Veža slúžila na zásobovanie divadla vodou v čase, keď ešte nebol vybudovaný mestský vodovod. Ten sa začal stavať až koncom 19. storočia a v Petržalke dokonca ešte neskôr.

Súčasnosť 
Dnes je veža, ako aj dom v zanedbanom stave. Objekty, ako aj pozemok, na ktorých stoja, patria bratislavskému samosprávnemu kraju. Spolu s divadlom boli stavby vyhlásené za národné kultúrne pamiatky.

Referencie 

Petržalka
Stavby v Bratislave
Technické pamiatky na Slovensku
Vodárenské veže
Kultúrne pamiatky v Bratislave
Architektúra z 1828
Michael Gambon

Sir Michael John Gambon (* 19. október 1940, Dublin, Írsko) je britský divadelný, televízny a filmový herec. Má britské aj írske občianstvo.

Od tretieho dielu hral v ságe o Harry Potterovi riaditeľa Rokfortskej strednej školy čarodejníckej - profesora Albusa Dumbledora, po tom čo jeho prvý predstaviteľ Richard Harris v roku 2002 zomrel na Hodgkinovu chorobu.

Filmografia 
 1959  ITV Sunday Night Drama (TV seriál)
 1965  Othello
 1967  Romeo and Juliet
 1968  The Borderers (TV seriál)
 1970  Confession
 1970  Play for today (TV seriál)
 1971  Eyeless in Gaza
 1971  A Midsummer Night's Dream
 1972  Nothing But the Night
 1972  The Challengers (TV seriál)
 1972  Cows
 1973  Catholics
 1973  Great Mysteries (TV seriál)
 1974  The Beast Must Die
 1976  In the Labyrinth
 1976  Tiptoe Through the Tulips
 1977  The Other One (TV seriál)
 1978  The Seagull
 1979  Chalk and Cheese (TV seriál)
 1985  Absurd Person Singular
 1985  Tropical Moon Over Dorking 
 1985  Turtle Diary
 1985  Oscar (TV seriál)
 1986  The Singing Detective (TV seriál)
 1987  Ghosts
 1988  Missing link
 1988  Paris by Night
 1989  About Face (TV seriál)
 1989  Kuchár, zlodej, jeho žena a jej milenec
 1989  The heat of the day
 1989  Monster Maker
 1989  A Dry White Season
 1990  The Storyteller: Greek Myths (TV seriál)
 1990  Blood Royal: William the Conqueror
 1991  Gangstri
 1992  Hračky
 1992  Maigret (TV seriál)
 1994  Profesor odchádza
 1994  Totálne okno
 1994  Bezvýznamný muž
 1994  Faith
 1995  Nothing Personal
 1995  Two Deaths
 1995  The Winds in the Willows
 1996  Mary Reillyová
 1996  The Innocent Sleep
 1996  The Willows in Winter
 1996  Midnight in St. Petersburg
 1997  The Wings of the Dove
 1997  The Gambler
 1998  Tanec na konci leta
 1998  Plunkett & Macleane
 1999  Dymová clona
 1999  Dead on Time
 1999  Ospalá diera (Sleepy Hollow)
 1999  The Last September
 1999  Wives and Daughters (TV seriál)
 2000  Endgame
 2000  Longitude
 2001  Gosford Park
 2001  Charlotte Gray
 2001  High Heels and Low Lifes
 2001  Perfect Strangers  (TV seriál)
 2002  Ali G Indahouse
 2002  Path to War
 2003  Anjeli v Amerike (TV seriál)
 2003  The Actors
 2003  Krajina strelcov
 2003  The Lost Prince
 2003  Sylvia
 2004  Život pod vodou
 2004  Svet zajtrajška
 2004  Harry Potter a väzeň z Azkabanu
 2004  Božská Júlia
 2004  Standing Room Only
 2004  Po krk v extáze
 2005  Harry Potter a Ohnivá čaša
 2005  Doctor Who (TV seriál)
 2006  Kauza CIA
 2006  Satan prichádza
 2006  Nezlomná vôľa
 2006  Célébration
 2007  Krásne sny
 2007  Harry Potter a Fénixov rád
 2007  Pekár
 2007  Cranford (TV seriál)
 2008  Brideshead Revisited
 2009  Harry Potter a Polovičný princ
 2009  Fantastic Mr. Fox
 2009  Emma (TV seriál)
 2009  Krod Mandoon and the Flaming Sword of Fire (TV seriál)
 2010  Kráľova reč
 2010  Doctor Who: A Christmas Carol
 2010  Kniha prežitia
 2011  Harry Potter a Dary smrti – 2. časť
 2011  Page Eight
 2011  Luck (TV seriál)
 2012  Restless
 2012  Quartet

Externé odkazy 

Írski filmoví herci
Írski televízni herci
Anglickí filmoví herci
Anglickí televízni herci
Anglické osobnosti írskeho pôvodu
Osobnosti z Dublinu
Andezitové kamenné more

Andezitové kamenné more je národná prírodná pamiatka v katastrálnom území obce Malá Lehota v okrese Žarnovica, v pohorí Tribeč. Má rozlohu , vyhlásená bola v roku 1975. Ide o vedecky zaujímavý zachovaný zvyšok čela rozpadnutého lávového prúdu s andezitmi.

Externé odkazy 
 Národná prírodná pamiatka Andezitové kamenné more, Štátny Zoznam osobitne chránených častí prírody SR
 Chránené územie, štátnej ochrany prírody Slovenskej republiky

Národné prírodné pamiatky v Banskobystrickom kraji
Tribeč
Chránené územia v okrese Žarnovica
Malá Lehota
Zákonom chránené rastliny na Slovensku
Ô

Ô je v poradí 29. písmeno slovenskej abecedy. V súčasnosti sa používa v slovenčine, sliezštine, francúzštine a portugalčine.

Výslovnosť 
[uo] – slovenčina, a v jednej z abecied sliezštiny

[o:] – francúzština, predtým tiež v grónčine

[o:] – portugalčina

[o] – vietnamčina

Iné projekty 

Slovenská abeceda
Ä

Ä je v poradí 3. písmeno slovenskej abecedy. Hláskuje sa ako široké e alebo a s dvomi bodkami/a s dvoma bodkami. V bežnej slovenskej spisovnej výslovnosti (v neutrálnom štýle) sa vyslovuje rovnako ako písmeno e, teda . Hláska ä sa môže vyskytovať iba po spoluhláskach b, m, p, v, napr. v týchto slovách:

po spoluhláske b:
 bábätko
 holúbä
 rýbä
 žriebä
po spoluhláske m:
 mäkčeň
 mäkký
 mäso
 mäta
 pamäť
 smäd
po spoluhláske p:
 opäť
 päsť
 päta
 päť
 rozopäť
 späť
po spoluhláske v:
 deväť
 nevädza
 rukoväť
 sôvä
 svätý
 väčší
 vädnúť
 záväzok

Ä v iných jazykoch 
Toto písmeno sa nachádza napríklad v estónskej, fínskej, nemeckej, švédskej či turkménskej abecede. Vo väčšine jazykov označuje predné otvorenejšie samohlásky, najčastejšie  alebo .

Iné projekty 

Slovenská abeceda
Písmená latinskej abecedy
Alamagan

Alamagan je ostrov vulkanického pôvodu, nachádzajúci sa v centrálnej časti tichomorského súostrovia Severné Mariány. Ostrov predstavuje vrchol masívneho stratovulkánu, jeho plocha je 11,12 km2. V súčasnosti (podobne ako aj v minulosti) je riedko obývaný, záznamy z roku 2000 hovoria len o šiestich osobách. Sopka je v súčasnosti neaktívna, posledná erupcia sa odohrala pred cca 1 000 rokmi.

Externé odkazy 
 www.volcano.si.edu - ostrov Alamagan na Global Volcanism Program 

Ostrovy Severných Marián
Sopky Severných Marián
Stratovulkány
Guguan

Guguan je menší ostrov vulkanického pôvodu, nachádzajúci sa v centrálnej časti súostrovia Severné Mariány, asi 30 km južne od ostrova Alamagan a 64 km severovýchodne od ostrova Sarigan. Ostrov má dĺžku 2,8 km a plochu niečo cez 4 km2.

Severnú časť ostrova tvorí menší stratovulkán, na južnej časti sa nachádza erodovaná kaldera s postkalderovým dómom. Posledná vulkanická aktivita na ostrove sa odohrala medzi rokmi 1882 a 1884, keď došlo k vytvoreniu severného vulkánu.

Externé odkazy 
 www.volcano.si.edu - ostrov Guguan na Global Volcanism Program 

Ostrovy Severných Marián
Sopky Severných Marián
Stratovulkány
Zealandia Bank

Zealandia Bank je stratovulkán, nachádzajúci sa v Tichom oceáne medzi ostrovmi Guguan a Sarigan. Sopka je tvorená andezitmi až bazaltami a jej vrchol sa nachádza necelý meter pod hladinou mora. Vek poslednej erupcie nie je známy, no expedícia NOAA v roku 2004 objavila fumarolickú aktivitu v oblasti Zealandia Bank.

Externé odkazy 
 www.volcano.si.edu - Zealandia Bank na Global Volcanism Program 

Sopky Severných Marián
Ruby (sopka)

Ruby je podmorský vulkán prevažne bazaltového zloženia, ktorý sa nachádza v tichomorskom vulkanickom ostrovnom oblúku Severné Mariány, severozápadne od ostrova Saipan a jeho vrchol je len 230 m pod hladinou mora. Jediná erupcia bola zaznamenaná v roku 1995.

Externé odkazy 
 www.volcano.si.edu - Ruby na Global Volcanism Program 

Sopky Severných Marián
Esmeralda Bank

Esmeralda Bank je masívny podmorský vulkán, nachádzajúci sa v južnej časti súostrovia Severné Mariány. Vulkán je tvorený troma štítmi, najvyšší sa nachádza len 43 m pod hladinou mora. Erupcie sopky neboli zaznamenané, ale v zmena v zafarbení vody a unikanie sírnych plynov v oblasti Esmeralda Bank indikujú minimálne bohatú solfatárovú aktivitu.

Externé odkazy 
 www.volcano.si.edu - Esmeralda Bank na Global Volcanism Program 

Sopky Severných Marián
Forecast

Forecast je podmorská sopka, nachádzajúca sa v Tichom oceáne asi 70 km západne od Guamu. Sopka bola objavená expedíciou NOAA v roku 2006. Komplex termálnych prameňov dosahuje teploty až 200 °C, čo je jedna z najvyšších tepôt hydrotermálnych systémov v mariánskom ostrovnom oblúku.

Iné projekty 
.

Externé odkazy 
 www.volcano.si.edu - Forecast na Global Volcanism Program 

Sopky Severných Marián
X (sopka)

X je označenie podmorskej sopky, nachádzuajúcej sa v Pacifiku asi 70 km juhozápadne od ostrova Guam. Vrchol vulkánu sa nachádza v hĺbke 1 320 m pod hladinou mora a je ukončený kalderou. Sopka bola objavená expedíciou NOAA v roku 2003.

Externé odkazy 
 www.volcano.si.edu - X Seamount na Global Volcanism Program 

Sopky Severných Marián
Marco Aurelio Soto

Marco Aurelio Soto (* 1846 - † 1908) bol prezident Hondurasu od 27. augusta 1876 do 19. októbra 1883. Je známy ako liberálny reformátor.

Iné projekty 

Honduraskí politici
Prezidenti Hondurasu
Narodenia v 1846
Úmrtia v 1908
Triak

Triak (z anglického TRIode Alternating Current switch - triódový spínač striedavého prúdu) je polovodičová spínacia súčiastka, schopná viesť elektrický prúd oboma smermi. Vlastnosťami približne zodpovedá dvom antiparalelne zapojeným tyristorom, ktorých riadiace elektródy sú prepojené do jednej. Triaky sa vyrábajú pre bežné napätia v rozvodných sieťach a pre prúdy rádovo jednotiek ampérov.

Typické využitie triaku je pri regulácii intenzity osvetlenia, výkonu vyhrievacích telies, otáčok elektromotorov v práčkach, vŕtačkách, ventilátoroch a ďalších domácich elektrických spotrebičoch. Jeho hlavnou výhodou je jednoduché zapojenie do elektrického obvodu.

Popis funkcie 
 Pre zopnutie triaku musí byť na hlavných elektródach dostatočne vysoké napätie a na riadiacu elektródu musí byť privedený prúdový impulz (ľubovolnej polarity) 
 Ak je triak zopnutý, vedie prúd, pokiaľ veľkosť priepustného prúdu medzi hlavnými elektródami neklesne pod hodnotu prídržného prúdu (t. j. do okolia nuly) 
 Uzavretie triaku nastane pri poklese priepustného prúdu pod hodnotu prídržného prúdu

Pozri aj 
 Tyristor
 Diak
 IGBT tranzistor

Elektronika
Elektrické súčiastky
Erika Bršelová

Erika Bršelová (* 25. august 1986) je slovenská atlétka, bežkyňa na 100 a 200 metrov. Je členkou klubu AK Inter Bratislava a je úradujúca halová majsterka Slovenska v behu na 60 metrov. Trénuje ju Ján Surgáč.

Úspechy 
Halové majstrovstvá Slovenska (Bratislava)
Beh na 60 metrov:
 2008 (1. miesto) - 7,63 s.

Beh na 200 metrov:
 2008 (2. miesto) - 25,47 s.

Majstrovstvá Slovenska
Beh na 100 metrov:
 Košice 2005 (2. miesto) - 12,08 s.
 Trnava 2006 (1. miesto) - 12,02 s.
 Dubnica nad Váhom 2007 (2. miesto) - 12,29 s.

Beh na 200 metrov:
 Košice 2005 (1. miesto) - 25,25 s.
 Trnava 2006 (3. miesto) - 24,99 s.

Externé odkazy 
 Halový atletický šampionát
 MISS - MISSÁK INTERU 2002
 Majstrovstvá SR v Košiciach - súhrn víkendových výsledkov
 atletika - MSR

Slovenskí bežci na 100 m
Slovenskí bežci na 200 m
Pretekári AK Inter Bratislava
Alfonz XIII. (Španielsko)

Alfonz XIII. (* 17. máj 1886, Madrid – † 28. február 1941, Rím) bol španielsky kráľ v rokoch 1886 – 1931 z rodu Bourbonovcov.

Rodokmeň

Iné projekty 

Králi Španielska
Katolícki panovníci
Nositelia Podväzkového radu
Osobnosti z Madridu
Led Zeppelin IV

Led Zeppelin IV je všeobecne známy, ale neoficiálny názov štvrtého štúdiového albumu anglickej rockovej skupiny Led Zeppelin. Album bol vydaný 8. novembra 1971. S predajom viac ako 23 miliónov nosičov (len v USA) patrí medzi najlepšie predávané albumy v histórii. Hudobné vydavateľstvo Atlantic Records vo svojich katalógoch označuje tento album ako Four Symbols, alebo The Fourth Album. Gitarista skupiny Jimmy Page ho tiež bežne označuje ako album Led Zeppelin IV.

Album bol spočiatku nahrávaný v štúdiách Basing Street Studios patriacich Island Records v tom istom čase ako album Aqualung od skupiny Jethro Tull, neskôr na ďalších miestach napr. Headley Grange v Anglicku, Sunset Sound v Los Angeles, ale aj v známom mobilnom štúdiu Rolling Stones Mobile Studio patriacemu skupine Rolling Stones (nahrávala v ňom svoj album Machine Head skupina Deep Purple).

Led Zeppelin IV patrí medzi albumy, ktorých skladby sú hrané v rádiách zameraných na klasickú rockovú produkciu, sú na ňom také ikony tohto žánru ako je skladba „Black Dog“, či „Stairway to Heaven“.

V roku 1998 čitatelia časopisu Q magazine umiestnili album Led Zeppelin IV na 26. miesto medzi najlepšími albumami všetkých čias, v roku 2000 tento istý časopis dal tento album na 26. miesto stovky najlepších britských albumov.

V roku 2003 bol tento album časopisom Rolling Stone zaradený na 66. miesto zoznamu najlepších albumov všetkých čias.

V TOP 100 hudobných albumov 70. rokov v internetovej publikácii Pitchfork Media je tento album na 7. mieste. V roku 2005 v ankete o najlepší album klasického rocku kanadského rockového rádia Q107 sa umiestnil album Led Zeppelin IV na druhom mieste. 

V roku 2006 bol album zvolený na prvé miesto stovky najlepších britských albumov v časopise Classic Rock, v tom istom roku časopis Guitar World umiestnil tiež na prvé miesto a v ankete ABC media top ten získal siedmu pozíciu.

Zoznam skladieb 
(vinylový LP album)

Strana 1 
 „Black Dog“ (Jimmy Page, Robert Plant, John Paul Jones) – 4:55
 „Rock and Roll“ (Page, Plant, Jones, John Bonham) – 3:40
 „The Battle of Evermore“ (Page, Plant) – 5:38
 „Stairway to Heaven“ (Page, Plant) – 8:00

Strana 2 
 „Misty Mountain Hop“ (Page, Plant, Jones) – 4:39
 „Four Sticks“ (Page, Plant) – 4:49
 „Going to California“ (Page, Plant) – 3:36
 „When the Levee Breaks“ (Page, Plant, Jones, Bonham, Memphis Minnie) – 7:08

Nahrávanie albumu 
Jimmy Page – akustická gitara, elektrická gitara, mandolína, producent, remastering, digitálny remastering
Robert Plant – spev, harmonika
John Paul Jones – syntetizátor, basová gitara, klávesy, mandolína
John Bonham – bicie
Ian Stewart – klavír (v skladbe „Rock and Roll“)
Sandy Denny – spev (v skladbe „The Battle Of Evermore“)
Peter Grant – executive producer
George Chkiantz – mixáž
Andy Johns – technik, mixáž
Graphreaks – návrh dizajnu
Barrington Colby Mom – ilustrácia vo vnútri (The Hermit)

CD mastering 
Joe Sidore - original CD (v roku 1984) 
George Marino - remastrované CD (1990)

Umiestnenie v rebríčkoch

Album

Single

Certifikácie

Referencie

Iné projekty 

Albumy Led Zeppelin
Hudobné albumy z 1971
Alfonz XII. (Španielsko)

Alfonz XII. zvaný el Pacificador (* 28. november 1857, Madrid – † 25. november 1885, Madrid) bol španielsky kráľ v rokoch 1874 – 1885 z rodu Bourbonovcov. Bol synom Izabely II. Na základe vyhlásenia generála Martíneza Camposa bol roku 1874 vyhlásený za kráľa. Zreštauroval bourbonskú monarchiu.

Rodokmeň

Iné projekty 

Králi Španielska
Katolícki panovníci
Následníci trónu
Nositelia Podväzkového radu
Osobnosti z Madridu
Úmrtia na tuberkulózu
Frankenstein

Frankenstein, čiže moderný Prometeus je román Mary Shelleyovej. Autorka román napísala ako 18-ročná. Prvé vydanie vyšlo anonymne v Londýne v roku 1818, Shelleyovej meno sa objavilo až na revidovanom treťom vydaní, vydanom v roku 1831.
 
Názov románu vychádza z postavy vedca Victora Frankensteina, ktorý sa naučí vytvoriť život a stvorí bytosť podobnú človeku, ale väčšiu a mocnejšiu. V modernej pop-kultúre ľudia zvyknú Frankensteinom nazývať práve toto stvorenie, najmä po uvedení rovnomenného filmu v roku 1931, napriek tomu, že ide o meno postavy vedca.
 
Frankenstein je román s prvkami gotického románu a romantizmu. Vo svojej dobe to bolo tiež varovanie pred prekračovaním prirodzených medzí moderným človekom v ére Priemyselnej revolúcie, na čo naráža podnadpis románu Moderný Prometeus.
 
Príbeh mal značný vplyv na literatúru a pop-kultúru a začal celý žáner hororových príbehov a filmov. Je považovaný za prvý román vedeckej fantastiky. Román kladie otázky relevantné aj v súčasnosti.

Iné projekty 

Literatúra v Anglicku
Romány
Sfilmované knihy
Marhanec

Marhanec (; ) je mesto v Dnepropetrovskej oblasti na Ukrajine. Počet obyvateľov: 55 tisíc (r. 2007), rozloha: 37 km². Spolu s mestami Nikopol a Pokrov tvorí Nikopoľskú aglomeráciu.

Poloha 
Leží v blízkosti rieky Dneper pri Kachovskej priehrade.

Mestá na Ukrajine
Geografia Dnipropetrovskej oblasti
Nikopol (Ukrajina)

Nikopol (; ; , v preklade: mesto víťazstva) je mesto v Dnepropetrovskej oblasti na Ukrajine. Je sídlom samostatného rajónu. Nikopol leží na hlavnej ceste a železničnej trati spájajúcej priemyslové oblasti Doneččyny, Záporožia a Kryvyjho Rihu.

Počet obyvateľov je 138 200 (2001) a rozloha 50 km². Spolu s mestom Marganec a Pokrov tvorí Nikopolskú aglomeráciu.

Partnerské mestá 
  Čiatura, Gruzínsko
  Kotor, Čierna Hora

Iné projekty

Externé odkazy 
 Oficiálna stránka

Mestá na Ukrajine
Geografia Dnipropetrovskej oblasti
Piz Bernina

Piz Bernina je vrch nachádzajúci sa v pohorí Bernina na hraniciach Talianska a Švajčiarska. Ide o najvyššiu horu Východných Álp a zároveň ich jedinou štvortisícovku. Je to ľadovcový vrchol, ktorý sa k severu prezentuje spolu so svojim susedom, horou Piz Roseg,  vysokou, ľadovou stenou. Z juhu je to skalná stena o výške takmer 1000 metrov. Výhľady z vrchola sú výborné na oblasť pohorí Albula a na žulové, neprístupné vrcholy Bergellu.

Prístup 
Juh

Východiskovými bodmi pre výstup od juhu je dolina Valmalenco (priehradná nádrž Campomoro). Najľahší výstup vedie z juhu, z Talianska cez ľadovec Scerscen. Hlavnými bodmi výstupu sú chaty Rifugio Marinelli Bombardieri () a vyššie položená chata Rifugio Marco e Rosa (). Výstup je hodnotený obťažnosťou PD s lezeckými vložkami na vrcholovom hrebeni Spallagrat – II.UIAA.
Sever
Na na severe (Švajčiarsko) je východiskovým bodom pre výstup obec Pontresina. Výstup vedie rozpukaným ľadovcom Morteratsch a je o niečo obťažnejší ako južný variant. Oficiálne hodnotenie je PD / II.UIAA. Hrebeň Spallagrat už prekonáva spolu s cestou vedúcou od juhu.
Biancograt
Veľmi ťažká horolezecká túra, ktorá je medzi horolezcami veľmi obľúbená. Oficiálne hodnotenie obťažnosti hovorí o stupni AD, ostrý mixový hrebeň vedúci zo severu, dĺžka samotného prechodu hrebeňa až 4 hod., ťažká orientácia pri nástupu pod hrebeň.

Chaty 
 Rifugio Carate Brianza () – kapacita 32 lôžok, 3 winterraum
 Rifugio Marinelli Bombardieri () – kapacita 220 lôžok, 15 winterraum
 Rifugio Marco e Rosa () – kapacita 50 lôžok, 32 winterraum
 Chamanna da Tschierva () – kapacita 100 miest
 Chamanna Boval () – kapacita 120 miest
 Chamanna da Diavolezza () – kapacita 234 lôžok

Panoráma

Iné projekty

Externé odkazy a zdroje 
Výstup od juhu na Piz Bernina (popis, fotogaleria) /
Piz Bernina na Summitpost 

Vrchy vo Švajčiarsku
Vrchy v Alpách
Štvortisícovky vo Švajčiarsku
Geografia kantónu Graubünden
Melitopoľ

Melitopoľ (; ) je druhé najväčšie mesto Záporožskej oblasti na juhu Ukrajiny; 158 600 obyvateľov (2007); stredisko Melitopoľského rajónu. Mesto leží v rovinatej stepnej krajine na rieke Moločná a je zastávkou na dôležitom železničnom i cestovnom ťahu Rusko/Kyjev–Charkov–Záporožie–Džankoj–Krym.

Dejiny 
Mesto vzniklo roku 1784 na mieste tureckej osady Kyzyl-Jar dobytej roku 1769 ruskou armádou za pomoci kozákov. Roku 1816 bol názov zmenený na Novoalexandrovka, roku 1842 na Melitopoľ; názov odkazuje na starogrécke prístavné mesto (Melitos – med), ktoré stálo na blízkom brehu Azovského mora. S príchodom železnice sa rozvinul obchod, bankovníctvo a najmä strojárstvo, ktoré má silnú pozíciu dodnes.

V roku 1939 malo mesto 76 000 obyvateľov.

Mesto bolo pre svoju dôležitú polohu na križovatke ciest a železníc dôležitým počas druhej svetovej vojny. 30. októbra 1943 bolo pri nečakanom sovietskom prielome pri Melitopole zajatých viac než 2100 slovenských vojakov 1. pechotnej divízie. Veľká časť z nich neskôr dobrovoľne vstúpila do jednotiek československého vojska v ZSSR a vytvorila základ 2. paradesantnej brigády.

V roku 2022 počas rinvázii na Ukrajinu je mesto okupované ruskými silami.

Doprava 
Mestskú dopravu zaisťujú len tzv. maršrutky. Mesto má skôr vidiecku povahu a nemá významnejšie kultúrne pamiatky okrem chrámu Alexandra Nevského a Domu Ordiroviča. 10 km od mesta sa nachádza archeologická rezervácia Kamjana mohyla.

Referencie

Iné projekty

Externé odkazy 
 Fotografie mesta

Zdroj 

Mestá na Ukrajine
Melitopoľský rajón
Geografia Záporožskej oblasti
Zelenina

Zelenina sú jedlé časti kultúrnych jednoročných alebo dvojročných rastlín, v niektorých prípadoch aj časti viacročných rastlín. Medzi zeleninu ale nepatria plodiny s presnejším zaradením (obilniny, okopaniny napr. zemiaky) a nepatria sem ani plodiny pestované pre semeno.

Opis a použitie 
Zelenina je v potrave dôležitým zdrojom vitamínov, minerálov a vlákniny. Zelenina sa využíva v gastronómii aj ako korenie.

Základné delenie 
 listová zelenina - kapusta, kel, mangold, portulaka, rukola, šalát, špenát
 hlúbová zelenina - karfiol, brokolica, kaleráb
 plodová zelenina - uhorka, paradajka, paprika, patizón, melón cukrový, melón vodový, tekvica
 cibuľová zelenina - cibuľa, cesnak, pažítka, pór
 koreňová zelenina - mrkva, petržlen, chren, čierny koreň, reďkev, cvikla, repa
 strukoviny - fazuľa, hrach, šošovica, sója

Najdôležitejšie druhy zeleniny

Iné projekty
Bazilika Navštívenia Panny Márie na Mariánskej hore

Bazilika Navštívenia Panny Márie na Mariánskej hore v Levoči patrí medzi najstaršie pútnické miesta východného Slovenska. Stojí pod vrcholom hory nad Levočou a púť sa tu koná každoročne v prvú júlovú nedeľu.

Dejiny
Počiatky mariánskeho kultu siahajú až do 13. storočia. V roku 1247 tu bola postavená prvá kaplnka, ktorú dal neskôr opraviť levočský farár Henrich. Mariánsky sviatok  Navštívenia Panny Márie sa spája s príchodom františkánov-minoritov do Levoče v roku 1311. Farár Servác dal v roku 1470 kaplnku prestavať na gotický kostol a bola tam inštalovaná gotická socha Panny Márie. Ľudia sem neprestávali chodiť ani počas reformácie, ale oživenie pútí nastalo až po rekatolizácii. Prvá veľká procesia a púť tu bola 2. júla 1671. Dva roky na to sa s pápežským povolením stal kostol Navštívenia Panny Márie miestom získania odpustkov. Ďalšie prestavby kostola nastali v roku 1688 a 1819. V roku 1847 bola postavená drevená kaplnka pre grékokatolíkov.

Dnešná bazilica minor
Posledná prestavba sa uskutočnila v rokoch 19061914, kedy kostol získal dnešnú podobu. Na hlavnom oltári zostala pôvodná gotická socha Panny Márie z 2. polovice 15. storočia. Nový kostol bol vysvätený spišským biskupom Jánom Vojtaššákom 2. júla 1922. Dnes je tu vybudovaný exercičný a rehoľný dom a dom pre pútnikov. Z pútnického miesta pre veriacich latinského i gréckeho obradu z východného a stredného Slovenska sa postupne stalo celoslovenské pútne miesto, ktoré navštevovali ľudia napriek ťažkostiam aj počas komunistického režimu.

Pápež Ján Pavol II. a Mariánska hora
Význam tohto pútnického miesta neostal nepovšimnutý ani vo Vatikáne. Pápež Ján Pavol II. povýšil kostol Navštívenia Panny Márie 26. januára 1984 na menšiu baziliku (bazilika minor). O jedenásť rokov neskôr 3. júla 1995 sa tu konala za jeho prítomnosti zatiaľ najväčšia púť, ktorej sa zúčasnilo vyše 650.000 ľudí.

Galéria

Referencie

Iné projekty

Literatúra 
 Mons. Viliam Judák: "Chrámy s titulom basilica minor na Slovensku." In: Pútnik svätovojtešský : Kalendár na rok 2010. Zostavili Mária Vyskočová a Slavomír Ondica. Trnava : Spolok svätého Vojtecha, 2009, s. 34-53. ročník 138 ISBN 978-80-7162-769-2

Externé zdroje
 Mariánska púť

Navštívenia Panny Márie
Navštívenia Panny Márie
Levoča
Levoča
Mouhamadou Seye

Mouhamadou Seye (* 10. október 1988, Dakar, Senegal) je senegalsko-slovenský futbalový útočník momentálne hrajúci za Panetolikos F.C. v  gréckej Superleague.

Do Banskej Bystrice prestúpil spolu s ďalšími troma hráčmi Dubnice v lete 2009.

V lete 2009 bol na skúške vo francúzskom Grenoble Foot 38.

Od leta 2011 prestúpil ako voľný hráč do mužstva nováčika gréckej ligy Panetolikos F.C.

Referencie

Externé odkazy 
 hráčov profil na stránke klubu MFK Dubnica
 šport.sk

Narodenia v 1988
Senegalskí futbalisti
Slovenskí futbalisti
Hráči MFK Dubnica
Hráči FK Dukla Banská Bystrica
Berďansk

Berďansk (; ) je tretie najväčšie mesto Záporožskej oblasti na juhu Ukrajiny; 123 600 obyvateľov (2007); stredisko Berďanského rajónu. Mesto leží v rovinatej stepnej krajine na rieke Berda a je zastávkou na cestovnom ťahu Odesa-Cherson-Rostov nad Donom, jediná železnice vedie smerom na Záporožie.

Je to prístavné mesto ležiace v Záporožskej oblasti Ukrajiny na pobreží Azovského mora. Mesto bolo založené na mieste rybárskej osady roku 1827, niekoľkokrát zmenilo názov (pôv. Kutur-Ogly, Novo-Nogajsk, naposledy Osypenko). Od mesta vybieha do mora niekoľkokilometrová piesočná kosa. Nachádzajú sa tu klimatické a bahnové lázne a pláže.

V roku 2022 je mesto počas ruskej invázie na Ukrajinu okupované ruskými silami.

Externé odkazy 
 3D-panorama Berďansku

Zdroj 

Mestá na Ukrajine
Berďanský rajón
Geografia Záporožskej oblasti
Robert Altman

Robert Altman (* 20. február 1925, Kansas City, Missouri, USA – † 20. november 2006, Los Angeles, Kalifornia) bol americký herec, scenárista, producent a režisér osemkrát nominovaný na Oscara, držiteľ ceny Zlatý glóbus i ceny Emmmy.

Veľa rokov pracoval ako televízny režisér. V americkom filme sa presadil až vojnovou tragikomédiou z čias Kórejskej vojny M.A.S.H. z roku 1970 (ktorá neskôr inšpirovala aj vznik rovnomenného známeho televízneho seriálu, ale už bez jeho účasti). V roku 1975 natočil úspešný film Nashville.

V roku 2006 obdržal Oscara za celoživotné dielo.

Filmografia 
 1957 – The James Dean story
 1957 – The Deliquents
 1959 – Bonanza
 1969 – The cold day in the park
 1970 – M.A.S.H.
 1970 – Brewster McCloud
 1971 – McCabe a pani Millerová
 1973 – Dlhé lúčenie
 1974 – Zlodeji ako my
 1974 – California Split
 1975 – Nashville
 1976 – Buffalo Bill a Indiáni
 1977 – Tri ženy
 1978 – Svadba
 1979 – Kvintet
 1980 – Pepek námorník
 1982 – Health
 1983 – Streamers
 1985 – Láskou posadnutí
 1987 – Toho doktora chcem za ženu
 1987 – Árie
 1990 – Vincent a Theo
 1992 – Hráč
 1993 – Prestrihy
 1994 – Pret-a-porter
 1996 – Kansas City
 1998 – Perníkový dedko
 1999 – Vitajte v Holly Springs
 2000 – Dr. T a jeho ženy
 2001 – Gosford park
 2003 – Company
 2006 – ''Zajtra nehráme

Iné projekty

Externé odkazy 
 http://www.ceskatelevize.cz/program/201382518560001-reziseri-robert-altman.html Stránky české televize - Žijící klasik Robert Altman
 http://zivotopis.osobnosti.cz/robert-altman.php Osobnosti.cz
 Robert Altman bibliography  via UC Berkeley Media Resources Center
 Still up to mischief – The Guardian, May 1, 2004
  Altman and Coppola in the Seventies: Power and the People Essay (24 Lies A Second)
 Reverse Shot interview
 Robert Altman biography by cosmopolis.ch
 Altman's greatest films
 eFilmCritic.com tribute and interview with Robert Altman by Dan Lybarger
 The Onion A.V. Club's 2004 interview
 The Onion A.V. Club's 2000 interview
 Robert Altman's "7 secret wars"
 Ebert's Altman Home Companion
 Gerald Peary interview
 Party at Bob Altman's House--In 1966!

Filmoví režiséri USA
Držitelia Oscara za celoživotné dielo
Držitelia ceny Zlatý glóbus za najlepšiu réžiu
Držitelia ceny BAFTA za najlepšiu réžiu
Držitelia ceny Emmy
Ateisti USA
Osobnosti z Kansas City (Missouri)
Osobnosti z Los Angeles
Jack Palance

Jack Palance (* 18. február 1919, Lattimer Mines, Pensylvánia, USA – † 10. november 2006, Montecito, Kalifornia, USA) bol americký herec.

Filmografia 
 1952 Shane
 1966 Profesionáli
 1973 Drsná Oklahoma
 1988 Mladé pušky
 1989 Batman
 1989 Tango a Cash
 1990 Dobrodruhovia z veľkomesta
 1993 Cyborg 2.
 1993 Dobrodruhovia z veľkomesta 2.

Iné projekty 

Filmoví herci USA
Televízni herci USA
Držitelia Oscara za najlepší mužský herecký výkon vo vedľajšej úlohe
Osobnosti z Pensylvánie
Osobnosti USA ukrajinského pôvodu
Duke Nukem II

Duke Nukem je akčná počítačová hra pre PC vydaná firmou Apogee Software. Hra bola vydaná 3. decembra roku 1993. Hra je delená na štyri epizódy, pričom prvá epizóda bola tiež šírená formou shareware. Titul nepredstavoval príbehového nasledovníka prvej hry Duke Nukem I, išlo iba o druhú hru v poradí zo série Duke Nukem.

Gameplay

Zbrane 
 N : Základná zbraň, Munícia: neobmedzená
 L : Laser, Munícia: 32 jednotiek
 R : Raketomet, Munícia: 32 jednotiek
 F : Plameňomet, Munícia: 64 jednotiek

Externé odkazy 
 Oficiálna stránka hry Duke Nukem 

Akčné počítačové hry a videohry
Duke Nukem
Počítačové hry
WikiLeaks

WikiLeaks je nezisková mediálna organizácia, ktorá na rovnomennej webovej stránke zverejňuje utajované dokumenty, uniknuté (ang. leak) tajné správy a médiá z anonymných zdrojov. Od spustenia stránky v decembri  2006 (vtedy z Islandu a pod hlavičkou Sunshine Press) narástla jej databáza dokumentov za 10 rokov na viac ako 1,2 mil. dokumentov. 

WikiLeaks využíva internet na ochranu a zachovanie anonymity svojich zdrojov. Technické riešenie WikiLeaks je založené na softvéroch, ktoré zahŕňajú MediaWiki, Freenet, PGP a Tor. Teraz sú servery WikiLeaks umiestnené vo Švédsku. Pentagon označuje WikiLeaks za hrozbu pre americkú národnú bezpečnosť a aj preto bol zakladateľ, hovorca a šéfredaktor Julian Assange, 11. apríla 2019 zatknutý v Londýne.

Hodnotenie 
Wikileaks obdržala chválu, ako aj kritiku. Organizácia vyhrala niekoľko cien, vrátane The Economist's New Media Award in 2008 a Amnesty International's UK Media Award v roku 2009. V roku 2010, bol Julian Assange (zakladateľ wikileaks) menovaný za Readers' Choice pre TIME's Person of the Year. V dňoch nátlaku na portál, bola spísaná internetová petícia, žiadajúca o zastavenie mimosúdneho nezákonného nátlaku na WikiLeaks, kde sa nazbieralo vyše 600 000 podpisov.  Zástancovia WikiLeaks v médiach a na akademickej pôde ju chvália za odhalenie štátnych a podnikových tajomstiev, za to, že zvyšuje transparentnosť, podporuje slobodu tlače a vylepšuje demokratické odhalenia právd, zatiaľ čo sa stavia mocným inštitúciám.

Zároveň, niektorí politici činnosť WikiLeaks označujú ako hrubé porušenie medzinárodného práva na ochranu národnej bezpečnosti, keďže tento server zverejnil zoznam miest dôležitých pre americkú národnú bezpečnosť a taktiež pre svetovú bezpečnosť.   

V roku 2011 bol portál WikiLeaks nominovaný na nobelovú cenu mieru. Snorre Valen (Nórsky poslanec) povedal, "Vďaka odhaleniam ohľadom korupcie, porušovania ľudských práv a vojnových zločinov, WikiLeaks je prirodzeným nominantom na Nobelovú cenu za mier".

Stránka beží na softvéri MediaWiki, hosťuje na serveroch PRQ švédskeho poskytovateľa internetových služieb.

WikiLeaks na Slovensku 
WikiLeaks Slovensko vznikla v januári 2013. Je založená na prekladoch anglických textov týkajúcich sa Slovenska. Iniciátorom a koordinátorom projektu je mimovládna organizácia Inštitút ľudských práv.

Disclaimer 
WikiLeaks nie je projektom nadácie Wikimedia Foundation a nie je s ňou v žiadnom vzťahu.

Referencie

Iné projekty

Externé odkazy 
 Wikileaks
 Wikileaks Slovensko
 What is Wikileaks? How does Wikileaks operate?
 Prísne tajné? Nájdete to na webe
 Nemecká polícia údajne používa trojanov pre odpočúvanie Skype

Webové stránky
Michael Ventris

Michael George Francis Ventris (* 12. júl 1922 - † 6. september 1956) bol anglický architekt a klasický filológ, ktorý sa spolu s Johnom Chadwickom zaslúžil o rozlúštenie lineárneho písma B a sprístupnil tak písomné pamiatky mykénskej civilizácie.

Michael Ventris bol po otcovi Angličan, po matke mal čiastočný poľský pôvod. Bol jazykovo veľmi nadaný, ovládal angličtinu, polčinu, nemčinu, francúzštinu, neskôr aj ďalšie jazyky, popri tom aj klasickú gréčtinu a latinčinu. V roku 1939 začal študovať architektúru, ale štúdium dokončil až po vojne v roku 1948, od roku 1940 sa začal venovať štúdiu krétskeho písma. 
Počas druhej svetovej vojny pôsobil ako príslušník vojenského letectva  (Royal Air Force) vo funkcii leteckého navigátora, po vojne pracoval na ministerstve školstva ako projekt školských budov.

Lúštenie krétskeho písma
V roku 1949 sa začal vážne zaoberať lúštením krétskeho písma. Najprv vypracoval stav bádania na základe výsledkov práce iných bádateľov, v rokoch 1950 – 1952 sa so všetkými silami venoval rozlúšteniu písma. Na základe matematicko-štatistických postupov vypracoval základnú „mriežku“ znakov lineárneho písma B, ktorých zistil asi 80 a tak dokázal, že nejde o hláskové ale slabičné písmo. Postupne dokázal, že lineárne písmo B je slabičné a používali ho najstarší Gréci – Achájski Gréci, známi z Homérovej Illiady. 
Ventris pri lúštení lineárneho písma B postupoval dosť neštandartne, pretože o výsledkoch, ku ktorým dospel vo svojej práci, okamžite informoval odborníkov, ktorí sa zaoberali tým istým problémom. Od roku 1952 s ním spolupracoval pri lúštení krétskeho písma ďalší klasický filológ John Chadwick.
Zahynul 6. 9. 1956 pri automobilovej havárii vo veku 34 rokov.

Dielo

Literatúra
 Bartoněk, Antonín: Zlatá Egeis. Praha 1969
 
 
 Simon Tetlow, Ben Harris, David Roques and A. G. Meredith - Michael Ventris Remembered (Stowe School, 1984)

Narodenia v 1922
Úmrtia v 1956
Anglickí architekti
Almolonga

Almolonga je v súčasnosti neaktívny stratovulkán, nachádzajúci sa v západnej časti Guatemaly, asi 10 km severovýchodne od vulkánu Santa María. Vulkán je tvorený prevažne andezitmi a jej vrchol je ukončený pleistocénnou kalderou s priemerom 3,3 km. Kaldera je obklopená mladšími ryolitovými až dacitovými lávovými dómami, z nich najmladší a jediný aktívny v historickej dobe je Cerro Quemado. Približne pred 2 000 rokmi došlo k jeho čiastočnému kolapsu. Posledná erupcia sa odohrala v roku 1818, v súčasnosti sa v oblasti Cerro Quemado vyskytujú hydrotermálne pramene.

Externé odkazy 
 www.volcano.si.edu - Almolonga na Global Volcanism Program 

Sopky Guatemaly
Stratovulkány
Trojtisícovky v Guatemale
Tŕnie (osada)

Tŕnie je farmárska osada na západnom Slovensku, administratívne prináležiaca obci Lukáčovce v okrese Nitra. Nachádza sa na okraji lukáčovského chotára, v blízkosti železničnej trate na úseku
Leopoldov - Lužianky.

Geografická poloha 

Osada Tŕnie - súčasť obce Lukáčovce - sa nachádza pri neudržiavanej spevnenej ceste (neodporúča sa po nej ísť, ak nie je cieľom práve Tŕnie) medzi Lukáčovcami a Andačou. Je to vo vyústení doliny tvorenej potokom Blatina, v oblasti, kde tento potok pretekajúci cez Lukáčovce ústi do potoka Andač.
V blízkosti osady prechádza jednokoľajná železničná trať spájajúca Leopoldov s Lužiankami.

Z hľadiska geomorfologického členenia Slovenska sa Tŕnie nachádza v oblasti Nitrianskej pahorkatiny.

Z územnosprávneho hľadiska patrí osada jednak pod obec Lukáčovce a jednak do okresu Nitra a tiež Nitrianskeho kraja.

Obyvateľstvo 

Obyvateľstvo tejto osady sa zaoberá prevažne farmárstvom a poľnohospodárstvom. Využíva tak prirodzený potenciál oblasti Nitrianskej pahorkatiny pre oblasť poľnohospodárstva.

Pozri aj 
 Lukáčovce

Externé odkazy 
 Oficiálna stránka Lukáčoviec

Osady na Slovensku
Študentské rádio

Študentské rádio (staršia skratka IRŠ z názvov internátne rozhlasové štúdio alebo internetové rádio študentov) je rozhlasová stanica tvorená študentmi vysokých škôl a vysielajúca hlavne pre vysokoškolákov.

História 
Najväčší rozmach internátne rozhlasové štúdiá dosiahli v 80-tych rokoch minulého storočia, keď boli alternatívou k štátom kontrolovaným masmédiám. V tom čase existovalo IRŠ prakticky na každom vysokoškolskom internáte. 
Koncom osemdesiatych rokov vznikla celoslovenská súťaž IRŠ-iek Štúdioráma. IRŠ-ká sa aktívne zúčastňovali aj na všeobecných rádioamatérskych súťažiach RadioRally a Fonorama.
V 90-rokoch IRŠ-ká postupne prenechali miesto komerčným rádiostaniciam, ktoré v počiatkoch výdatne zásobili skúsenými pracovníkmi.
V roku 2005 sa podarilo obnoviť celoslovenskú súťaž vysokoškolských a internátnych rádií s názvom Rádiorallye.

Zoznam IRŠ na Slovensku

Zaniknuté IRŠ

Bratislava 
 IRŠ MD-1 – ŠD Ľudovíta Štúra. [MD-1 (vysielacie štúdio), MD-2 (hudobná sekcia) a MD-3 (nahrávacie štúdio)] 
 IRŠ MG – ŠD Mladá Garda
 IRŠ Družba – ŠD Družba
 Rádio Bernolák – ŠD Jura Hronca

Košice 
 Rádio Univerzita – ŠD Medická 6

Nitra 
 IRŠ pod Zoborom – Univerzita Konštantína Filozofa v Nitre
 IRŠ Mladosť – ŠD Mladosť
 Rádio Plus – Univerzita Konštantína Filozofa v Nitre

Trnava 
 IRŠ Karavána – STU, ŠD Miloša Uhra

Žilina 
 Rádio X – Žilinská univerzita v Žiline

Ružomberok 
 Pulz Rádio – Katolícka univerzita v Ružomberku

Trenčín 
 Rádio Trench Town – Trenčianska univerzita Alexandra Dubčeka v Trenčíne

Zvolen 
 INRO – Technická univerzita vo Zvolene

Rozhlas
Rozhlas na Slovensku
Študentské internáty na Slovensku